ತಂಜೀಮ್ ಮುಸ್ಲಿಮೀನ್ ಸಮಿತಿ ವತಿಯಿಂದ ಸಾರ್ವಜನಿಕ ಸೇವೆಗಾಗಿ 5 ಆಮ್ಲಜನಕ ಯಂತ್ರಗಳ ಖರೀದಿ ದಾವಣಗೆರೆ, ಜೂ.8: ತಂಜೀಮ್ ಮುಸ್ಲಿಮೀನ್ ಫಂಡ್ ಸಮಿತಿ ವತಿಯಿಂದ 6 ಲಕ್ಷ ರೂ ಬೆಲೆಬಾಳುವ 5 ಆಮ್ಲಜನಕ ಯಂತ್ರಗಳನ್ನು ಉಚಿತವಾಗಿ ಜನರ ಸೇವೆಗೆ ನೀಡಲು ಖರೀದಿಸಲಾಗಿದೆ. ಈ ಆಮ್ಲಜನಕ ಯಂತ್ರಗಳು ಜೆ ಇಮಾಮ್ ನಗರದಲ್ಲಿರುವ ಕಚೇರಿಯಲ್ಲಿದ್ದು, ರೋಗಿಗಳು ವೈದರ ಶಿಫಾರಸು ಹಾಗೂ ಆಧಾರ್ ಕಾರ್ಡ್ ತೋರಿಸಿ ಇದರ ಸೇವೆ ಪಡೆಯಬಹುದಾಗಿದೆ. ತಂಜೀಮ್ ಸಮಿತಿಯ ಸದಸ್ಯರಾದ ಅಬ್ದುಲ್ ಘನಿ ತಾಹಿರ್, ಅಯ್ಯೂಬ್ ಪೈಲ್ವಾನ್, ಲಿಯಾಕತ್ ಅಲಿ ರಜ್ವಿ ಆರಿಫ್ ಖಾನ್, ಸಿರಾಜ್ ಅಹ್ಮದ್ ಹಾಗೂ ಸಯೀದ್ ಚಾರ್ಲಿ, ಅಬ್ದುಲ್ ಜಬ್ಬಾರ್ ದಾದಾಪೀರ್ ಜಾಬಿರ್ ಅಹ್ಮದ್ ಉಪಸ್ಥಿತರಿದ್ದರು.